## З А П О В Е Д

**№ РД-13-63**

**гр. Нова Загора 09.04.2020 г.**

**Георги Любенов Йорданов**

**И.Ф. Адм. ръководител- Председател на Районен съд – Нова Загора**

На основание чл. 80 ал.1 т.1 ЗСВ с оглед прогласените от ЗМДВИП, влязъл в сила на 13.03.2020 г. цели и мерки за предпазване, ограничаване и преодоляване на последиците от разпространението на коронавирусната инфекция (COVID-19) в периода от 13 март 2020 г. до прекратяване на извънредното положение на територията на страната и във връзка с Протокол № 12 от 07.04.2020 г. на Съдийската колегия на ВСС

**ЗАПОВЯДВАМ**

1. Да се образуват в дела входираните книжа, иницииращи съдебни производства, постъпили в съда след 13.03.2020 г. Образуването и администрирането на дела да се извършва при спазване на ограниченията по т.т. 10, 11, 12, 13 от решението на Съдийската колегия по Протокол № 9/15.03.2020 г. и при съобразяване на съществуващия кадрови и технически ресурс.

2. Произнасянето в закрито заседание да се извършва по
възможност дистанционно, а ако това е невъзможно, в графика на съдебния състав по дежурство.

3. Отменям изречение 2 на т. 14 от Заповед № РД-13-59/ 16.03.2020 г. на Председателя на Районен съд – Нова Загора.

4. При спазване на ограниченията на т.т. 10, 11, 12, 13 изготвените и подписани съдебни актове могат да се предават за вписване в съответните книги и присъединяване към деловодната програма.

5. Изготвените съдебни актове да бъдат публикувани на интернет страницата на съда, като съобщения до страните да не се изпращат за времето на извънредното положение.

6. По висящите дела и новообразуваните дела да се предприемат възможните действия за пренасрочване и насрочване при спазване на ограниченията по т.т. 10, 11, 12, 13 от решението на Съдийската колегия по Протокол № 9/15.03.2020 г.

Отсрочените от съдебно заседание производства да бъдат насрочени преди образуваните през периода на обявеното извънредно положение.

7. Отменям т.6 от Заповед № РД-13-59/16.03.2020 г. на Председателя на Районен съд – Нова Загора.

Заповедта да се публикува на електронната страница на съда.

Копие от настоящата заповед да се доведе до знанието на всички съдии и служители на РС – Нова Загора за сведение и изпълнение.

 **АДМ. РЪКОВОДИТЕЛ -**

**ПРЕДСЕДАТЕЛ РС Н.ЗАГОРА:**

**(Г. Йорданов)**